PRIJEDLOG

Na temelju članka 132. Zakona o gradnji („Narodne novine“, broj 153/13, 20/17, 139/19), članka 31 Statuta Općine Orebić („Službeni glasnik Općine Orebić“, broj 02/13, 03/18, 08/18 – pročišćeni tekst) po pribavljenom mišljenju Turističke zajednice Općine Orebić od 09. prosinca 2019. Općinsko vijeće Općine Orebić je na \_\_ sjednici održanoj \_\_\_\_\_\_ donijelo je

**O D L U K U**

**o privremenoj zabrani izvođenja građevinskih radova u 2020. godini**

1. **UVODNE ODREDBE**

Članak 1.

Ovom se Odlukom uređuje privremena zabrana izvođenja građevinskih radova za vrijeme turističke sezone na području Općine Orebić, određuju vrste građevinskih radova, područja, razdoblje kalendarske godine i vrijeme u kojem se privremeno zabranjuje izvođenje građevinskih radova, kao i izuzeci od privremene zabrane izvođenja građevinskih radova, te nadzor nad provedbom Odluke.

1. **VRSTE GRAĐEVINSKIH RADOVA ČIJE SE IZVOĐENJE PRIVREMENO ZABRANJUJE**

Članak 2.

Privremeno se zabranjuje izvođenje građevinskih radova koji se odnose na zemljane radove i radove na izgradnji i uklanjanju konstrukcije građevine.

1. **PODRUČJA, RAZDOBLJE KALENDARSKE GODINE I VRIJEME PRIVREMENE ZABRANE IZVOĐENJE GRAĐEVINSKIH RADOVA**

Članak 3.

Na području Općine Orebić, u svim naseljima kao i područjima izvan naselja ( u krugu 100m zračne udaljenosti od objekta ), u kojima se obavlja registrirana ugostiteljska ili turistička djelatnost, u razdoblju od 01. lipnja do 30. rujna te u vremenu od 0000 do 2400 zabranjuju se radovi iz članka 2. Ove Odluke.

1. **IZUZECI OD PRIVREMENE ZABRANE IZVOĐENJA GRAĐEVINSKIH RADOVA**

Članak 4.

1. u razdoblju i vremenu izvođenja radova utvrđenim člankom 2. i 3. ove Odluke, iznimno se mogu izvoditi građevinski radovi u slijedećim slučajevima:
2. gradnje građevina odnosno izvođenja građenja kada je utvrđen interes Republike Hrvatske.
3. uklanjanju građevina na temelju rješenja građevinske inspekcije ili odluke drugog tijela državne vlasti.
4. **NADZOR NAD PROVEDBOM ODLUKE**

Članak 5.

Nadzor nad provedbom ove Odluke provodi komunalni redar J.U.O. Općine Orebić sukladno odredbama Zakona o građevinskoj inspekciji („Narodne novine“ broj 153/13).

Članak 6.

Novčana kazna za prekršitelja određena je Naputkom o novčanim kaznama koje izriču komunalni redari u provedbi Zakona o građevinskoj inspekciji („Narodne novine „ broj 40/15) koje je donijelo Ministarstvo graditeljstva i prostornog uređenja temeljem Zakona o građevinskoj inspekciji.

Članak 7.

Ova Odluka stupa na snagu osmog dana od dana objave u „Službenom glasniku Općine Orebić“, a primjenjuje se od 01. siječnja 2020. godine.

Klasa:

Urbroj:

Orebić, \_\_\_prosinca 2019.

Predsjednik Vijeća

Mario Vekić